ഫ്ളൈ ഓവര്: ധര്ണ നടത്തി കണ്ണൂര്: അശാസ്ത്രീയമായ സൗത്ത് ബസാര് മേല്പ്പാല നിര്മാണ നീക്കം ഉപേക്ഷിക്കുക, ഗതാഗതകുരുക്ക് പരിഹരിക്കാന് ശാസ്ത്രീയമായ ഫ്ളൈ ഓവര് നിര്മിക്കുക തുടങ്ങിയ ആവശ്യങ്ങളുന്നയിച്ച് സൗത്ത് ബസാര് ഫ്ളൈഓവര് ജനകീയ ആക്ഷന് കമ്മിറ്റിയുടെ നേതൃത്വത്തില് കളക്ടറേറ്റിനു മുന്പില് പ്രതിഷേധ ധര്ണ നടത്തി. മേയര് ടി.ഒ. മോഹനന് ഉദ്ഘാടനം ചെയ്തു. ശ്രീപുരം സ്കൂള് പരിസരം, കൊയിലി ആസ്പത്രി പരിസരം എന്നിവ ഒഴിവാക്കിയാണ് ഫ്ളൈഓവര് നിര്മിക്കുന്നത്. ശാസ്ത്രീയമായ യാതൊരു പഠനവും നടത്താതെയാണ് സര്ക്കാര് വികസനമെന്നും മേയര് പറഞ്ഞു. ആക്ഷന് കമ്മിറ്റി ജനറല് കണ്വീനര് രാജീവന് എളയാവൂര് അധ്യക്ഷത വഹിച്ചു. കൗണ്സിലര് എം.പി. രാജേഷ്, ദേവസ്യ മേച്ചേരി, മനോഹരന്, ബാഷിത്ത്, അനീഷ് വാണിയംകണ്ടി, മുഹമ്മദ് ഇംതിയാസ്, സലാലുദ്ദീന്, കെ.ടി. പ്രമോദ്, റയീസ് തുടങ്ങിയവര് പങ്കെടുത്തു.